સાતમા ક્રમે રમવા આવેલા રિષભ પંતે રાહુલ સાથે મળીને ટીમની સ્થિતિ સુધારવાનો પ્રયત્ન કર્યો હતો. એકવાર પિચ પર સેટ થઈ ગયા બાદ પંતે જાણીતા અંદાજમાં બેટિંગ કરી હતી અને ટીમનો સ્કોર ઝડપથી આગળ વધાર્યો હતો. બીજી તરફ રાહુલે પોતાની સેન્ચુરી પૂરી હતી. આ ભાગીદારી ભારતને વિજય તરફ લઈ જઈ રહી દેખાઈ રહી હતી. પંતે પણ ટી લંચ પહેલા જ સિક્સર ફટાકારી પોતાના કરિયરની પ્રથમ સેન્ચુરી બનાવી લીધી હતી. આ બંને બેટ્સમેનો વચ્ચે છઠ્ઠી વિકેટની રેકોર્ડ 205 રનની ભાગીદારી નોંધાઈ હતી. જોકે, આદિલ રાશિદે 3 રનના ગાળામાં જ બંને શતકવીરોને આઉટ કરતા ભારત અચાનક જ હારના સંકટ નીચે આવી ગયું હતું. રાહુલે 149 જ્યારે પંતે 114 રનની શાનદાર ઈનિંગ્સ રમી હતી.